פאולו סוזה

פַּאוּלוּ מַנואל קַרְבָאלְיוּ דה סוֹזָה (בפורטוגזית: Paulo Manuel Carvalho Sousa; נולד ב-30 באוגוסט 1970 בויזאו) הוא כדורגלן עבר פורטוגלי ששיחק כקשר אחורי, וכיום מאמן כדורגל. בשנת 1989 החל סוזה לשחק בקבוצה הפורטוגזית בנפיקה ליסבון, איתה זכה בתואר אליפות ליגת העל הפורטוגלית בשנת 1991 ובגביע הפורטוגזי בשנת 1993, כששיחק לצידם של רוי קושטה, ז'ואו ויירה פינטו ופאולו פורטה. במהלך קיץ 1993, חתם סוזה ביריבתה העירונית של בנפיקה, ספורטינג ליסבון, ובתום העונה חתם בקבוצת יובנטוס האיטלקית. סוזה שיחק ביובנטוס במשך שתי עונות, ובעונת 1995/1996 זכה עם הקבוצה בליגת האלופות. כמו כן, זכה סוזה עם יובנטוס באליפות הסרייה א' ב-1995 ובסגנות הליגה ב-1996, כמו גם בגביע האיטלקי ב-1995 והסופר קאפ האיטלקי באותה השנה. ב-1995, העפיל עם יובנטוס לגמר גביע אופ"א, בו הפסידה יובנטוס לפארמה. אחרי שתי עונות ביובנטוס חתם סוזה בבורוסיה דורטמונד הגרמנית, עמה רשם זכייה שנייה ברציפות בליגת האלופות. סוזה שיחק בגרמניה במשך שתי עונות, בהן סבל מסדרה של פציעות שהביאו לדעיכה בקריירה שלו. בשנים שלאחר מכן שיחק סוזה באינטר מילאנו, פארמה, פנאתינאיקוס ובאספניול. בגיל 31 פרש ממשחק פעיל. סוזה היה חבר בסגל של נבחרת פורטוגל הצעירה אשר זכתה בגביע העולם בכדורגל עד גיל 20 בשנת 1989, ומשם המשיך לסגל נבחרת פורטוגל הבוגרת, בה רשם 51 הופעות רשמיות. בין הופעת הבכורה הבינלאומית הראשונה שלו ב-16 בינואר 1991, במשחק ידידות נגד נבחרת ספרד (תיקו 1:1), ועד למשחק האחרון בנבחרת נגד נבחרת סין (ניצחון 0:2) ב-2002, הוא ייצג את מולדתו במהלך משחקי יורו 1996, יורו 2000, והיה חלק מסגל הנבחרת במהלך מונדיאל 2002, אך לא שותף. סוזה החל בקריירת אימון כאשר מונה למאמן הנבחרת הפורטוגזית עד גיל 16. בקיץ 2008 מונה כעוזרו של קרלוס קיירוש בנבחרת פורטוגל. ב-19 בנובמבר 2008 מונה סוזה להיות מאמנה של קווינס פארק ריינג'רס האנגלית. לאחר מספר חודשים עזב את הקבוצה והחל לאמן את סוונסי סיטי. לאחר סיום החוזה בסוונסי, עבר סוזה ללסטר סיטי. במאי 2011 עבר סוזה להונגריה ומונה כמאמנה של MOL וידי, איתה זכה פעמיים בסופר קאפ ההונגרי, פעם אחת בגביע ההונגרי והגיע לשלב הבתים של הליגה האירופית. בעונת 2013/14 הוזמן סוזה להגריל את דרג 4 בשלב הבתים בליגת האלופות. ב-11 ביוני 2013 התמנה סוזה לתפקיד מאמן מכבי תל אביב והחליף בתפקיד את אוסקר גארסיה. משחק הבכורה שלו כמאמן הקבוצה היה בניצחון החוץ מול גיור ההונגרית במסגרת השלב השני של מוקדמות ליגת האלופות. לאחר שקבוצתו הגרילה את פ.צ. בזל בסיבוב השלישי, לא הצליח להובילה לעבר שלב הבתים של המפעל, אך העפיל לשלב הבתים של הליגה האירופית, ובהמשך גם לשלב 32 האחרונות של המפעל. בתום העונה זכה עם מכבי תל אביב בתואר האליפות, הראשון שלו כמאמן. ב-28 במאי 2014, התפטר סוזה ממכבי תל אביב וחתם לשלוש עונות בפ.צ. בזל. משחק הבכורה שלו כמאמן בזל היה בניצחון החוץ של פ.צ. בזל מול אראו. עם בזל העפיל סוזה לשמינית גמר הליגת האלופות, לאחר שהקבוצה סיימה במקום השני בשלב הבתים בו התמודדה מול ריאל מדריד, ליברפול ולודוגורץ ראזגרד. בנוסף זכה באותה עונה עם בזל באליפות. ביוני 2015 מונה סוזה למאמן קבוצת פיורנטינה האיטלקית במקום וינצ'נצו מונטלה. בנובמבר 2017 מונה למאמן טיינג'ין קואנג'יאן הסינית במקום פאביו קנבארו ופוטר כעבור שנה. במרץ 2019 מונה למאמן בורדו הצרפתית. ב-21 בינואר 2021 מונה למאמנה של נבחרת פולין. ב-30 בדצמבר 2021 מונה למאמן קבוצת פלמנגו הברזילאית. ב-10 במאי 2022 פוטר מתפקידו. ב-15 בפברואר 2023 מונה למאמן סלרניטנה מהסרייה א'. ב-30 ביוני 2024 מונה למאמן שבאב אל-אהלי. בנפיקה ליסבון הסופר קאפ הפורטוגזי: 1989 אליפות פורטוגל: 1990/1991 הגביע הפורטוגזי: 1992/1993 יובנטוס ליגת האלופות: 1995/1996 אליפות איטליה: 1994/1995 הגביע האיטלקי: 1994/1995 הסופר קאפ האיטלקי: 1995 בורוסיה דורטמונד ליגת האלופות: 1996/1997 הגביע הביניבשתי: 1997 הסופר הקאפ הגרמני: 1996 נבחרת פורטוגל גביע העולם בכדורגל עד גיל 20: 1989 אליפות אירופה בכדורגל (מקום שלישי): 2000 MOL וידי גביע הליגה ההונגרי: 2010/2011 הסופר קאפ ההונגרי: 2010/2011 מכבי תל אביב אליפות המדינה בכדורגל: 2013/2014 פ.צ. בזל אליפות שווייץ: 2014/2015 אתר האינטרנט הרשמי של פאולו סוזה פאולו סוזה, באתר Transfermarkt פאולו סוזה, באתר Fussballdaten.de (בגרמנית) פאולו סוזה, באתר Soccerway פאולו סוזה, באתר BDFutbol פאולו סוזה, באתר WorldFootball.net פאולו סוזה, באתר National Football Teams פאולו סוזה, באתר FootballDatabase.eu פרופיל המאמן, באתר Transfermarkt ענבל מנור‏, השריף החדש בעיר, באתר וואלה, 12 ביוני 2013 אורי קופר, פאולו סוזה – נסיך הרוטציה / הכל מקצועי, באתר ynet, 11 בנובמבר 2013 סוזה יגריל את שלב הבתים, באתר מכבי תל אביב פאולו סוזה מונה כאמן הקבוצה, באתר מכבי תל אביב ניצחון בכורה לפאולו סוזה בשווייץ, באתר פרוגי ‏חוזר ליורו: פאולו סוזה מונה למאמן נבחרת פולין, באתר ספורט1, 21 בינואר 2021 U. S. Salernitana 1919, Paulo Sousa è il nuovo allenatore della Salernitana – US Salernitana 1919 | Sito ufficiale della U.S. Salernitana 1919 (ב־) Salernitana appoint Paulo Sousa to replace Nicola - Football Italia, Football Italia, ‏3 בינואר 2023